સ્ટોન ટ્રેનિંગ સેન્ટરે અત્યાર સુધીમાં અંબાજી અને ધ્રાંગધ્રાના સ્ટોન આર્ટિઝૅન પાર્કમાં ૭૦૦થી વધુ વિદ્યાર્થીઓને તાલીમ આપીને મંદિર નિર્માણના કાબેલ કારીગરો આખા ગુજરાતને આપ્યા છે. શિલ્પકામનો કોર્સ કરનાર વિદ્યાર્થીઓને રાજ્ય સરકાર માન્ય ગુજરાત કમિશન ફોર વોકેશનલ ટ્રેનિંગ સંસ્થા (જીસીવીટી)નું પ્રમાણપત્ર આપવામાં આવે છે. સ્ટોન પાર્કમાં વિદ્યાર્થીઓએ તૈયાર કરેલા શિલ્પોનું અંબાજી, જયપુર, બેંગ્લોર અને અમદાવાદ સહિતનાં શહેરોમાં પ્રદર્શન અને વેચાણ કરવામાં આવે છે. આવાં શિલ્પોમાંથી જે આવક થાય તેની સંપૂર્ણ રકમ રાજ્ય સરકારમાં જમા થાય છે.